கேள்வி: எருக்கூர் தூய சிந்தாத்திரை மாதா திருத்தலம் - திருத்தல வரலாறு பற்றி தகவல் சொல்.
பதில்: கி.பி. 1534-யில் வங்கக்கடல் கிழக்கு கடற்கரையில் உள்ள புலிகாட், சதராஸ், குன்னிமேடு, கல்பட், புதுச்சேரி, தேவனாம்பட்டினம், நாகூர், நாகப்பட்டினம் ஆகிய ஊர்களில் போர்த்துக்கீசர் வணிபர்கள் பண்டகசாலைகளையும், அதில் உள்ள சிறிய தேவாலயங்களையும் கட்டினர். தங்களுடைய ஆன்மிகம் தேவைகளுக்காகவும், மறைபரப்பு பணிகளுக்காகவும், போர்த்துக்கீசிய குருக்களையும் அழைத்து வந்தனர். கி.பி. 1550-களில் காவிரியின் கிளையான கொள்ளிடம் ஆறும், வங்கக்கடல் கலக்கின்ற இடத்தில் உள்ள தீவான கொலரூன் (கோலேரூன், போர்த்துகீசியர் வைத்த பெயர்), தற்பொழுது கோட்டைமேடு என்று அழைக்கப்படுகின்ற தீவில் பண்டகசாலையும், தேவாலயம் கட்டினர். இதைச்சுற்றி போர்த்துகீசிய வணிபர்கள், யுரேசியன் மக்கள், போர்த்துகீசிய குருக்கள், கோவா (மாநிலம்) கிறிஸ்துவர்கள் குடியேறினர். இங்குள்ள தேவாலயத்தில் நாசரேத் பயண மாதா சுரூபத்தைக் (Our Lady of Travelers of Nazareth) கொண்டு வந்து வழிபட்டனர். இவன்னையின் மூல வடிவம் நாசரேத்தூரில் உள்ள திருக்குடும்ப பேராலயத்தில் (இயேசு கிறித்து தந்தை யோசேப்பு (இயேசுவின் வளர்ப்புத் தந்தை) தசுப்பட்டறை வைத்திருந்த இடத்தில்) வலதுபக்கத்தில் உள்ளது.